als_Latn dik_Latn sag_Latn
Sipas tij, të dy lojtarët duhet të ruajnë qetësinë në fushë dhe të mos bien pre e provokimeve.
Ikona e Bayernit të Mynihut, Franz Beckenbauer është shprehur i shqetësuar për sjelljen në fushë të Frank Ribery dhe Jerome Boateng, pasi mund të dëmtojnë skuadrën me thyerjen e disiplinës. Sipas tij, të dy lojtarët duhet të ruajnë qetësinë në fushë dhe të mos bien pre e provokimeve.
"Ribery shpesh pëson ndërhyrje të rënda, por kjo nuk do të thotë që ai duhet të reagojë dhe të humbasë qetësinë edhe nëse provokohet. Të njëjtën gjë mund të them edhe për Boateng. Dikush duhet të flasë me lojtarët për këtë problem, sepse ata po e dëmtojnë ekipin".
Më pas Presidenti i Nderit i Bayernit, foli edhe për Pep Guardiolën, duke mbështetur folozofinë e tij.
"Guardiola nuk ka nevojë për kontratë. Ai është nga ata trajnerë që vjen dhe ikën kur të dojë. Ndoshta Bayerni kërkon ta mbajë përjetë dhe unë dëshiroj që ai të qëndrojë sa më gjatë. Për mendimit tim, nuk mendoj se do të gjenim një trajner më të mirë. Kam respektin maksimal për Jup Heinkens, por Pep ka ofruar një filozofi të re. Ai ka gjetur kombinimin perfekt mes tiki-takas dhe stilit tradicional të Bayernit."
Gjithsesi, Beckenbauer e ka të qartë se një ditë dominimi i Bayernit në Bundesligë do të marrë fund.
"Riberi, Roben dhe Schweinsteiger nuk do të luajnë përjetë futboll. Bayerni nuk do ta fitojë Bundesligën cdo vit gjatë 10 sezoneve të ardhshme. Pas dy tre vjetësh në skuadër do të ketë ndryshime të rëndësishme."
als_Latn als_Latn als_Latn als_Latn als_Latn als_Latn als_Latn